Vaughan Gardiner No rating
Vaughan Gardiner het homself al gevestig as suksesvolle musikant, akteur en musiekvervaardiger. Eers na hy sy BRek graad verwerf het aan die Universiteit Stellenbosch in 2008, en sy debuut album vrygestel het in 2009, het hy Centurion toe getrek waar sy beroep behoorlik vlam gevat het. Op agt jarige ouderdom het Vaughan vir die eerste keer 'n mikrofoon vasgehou. Daarna het hy aan sangkompetisies begin deelneem, leer akoestise en elektrise kitaar speel, en homself leer klavier speel. Op veertien het hy met klassieke sangopleiding by Koba Wicomb begin, en aangehou totdat hy, in 2009, uit die Kaap getrek het.Hoërskool was die tyd wat Vaughan se loopbaan bepaal het. Tussen deur die tennis, krieket en rugby het hy gespeel in die Griekse tragedie, Oedipus the Tyrant, wat opgevoer is deur die Kunstekaap Teater in die Kaap. Dit het hom voorberei vir sy toekomstige hoofrolle in Jock of the Bushveld en TREE AAN! Die grensoorlog musiekspel. In sy Gr 11 jaar (2004) het hy deelgeneem aan 'n skoonheidskompetisie by sy skool. Daar het akteur, Ivan Zimmerman, hom raakgesien en voorgestel aan Sean Else (toe lid van Eden en, later, een van die stigters van Mozi Records). Vaughan beindruk toe vir Sean met sy demo, en word opgeteken deur Johan Vorster en Sean Else as Mozi Records se eerste kunstenaar. Maar die tyd was nog nie reg vir Vaughan nie, en eers vyf jaar later (2009) het hy sy debuut album, Wie Ek Is, vrygestel. Intussen het hy kans gekry om as sanger, musikant, skrywer en vervaardiger te groei.Nadat hy betrokke was by die vervaardiging van sy eie album, het Vaughan kans gekry om op ander kustenaars se albums te vervaardig insluitende Izak Davel, Riaan Grobler, Lianie May, Jannie Moolman en Bok van Blerk. In 2011 begin hy as vervaardiger by Sean Else se studio. Hy skryf ook graag vir ander kunstenaars, onder andere Steve Hofmeyr, Bok van Blerk, Lianie May, Karlien van Jaarsveld, Riaan Grobler, Izak Davel en Jomari Greyling.Vir sy debuut album het Vaughan 'n hele paar nominasies en toekennings losgeslaan. Hy is genomineer as Beste Nuweling by die Huisgenoot Tempo Toekennings sowel as die Rapport Vonk Toekennings; sy eerste "single" – Gooi jou arms om my is genomineer in die kategorie Beste Liedjie, ook by die Vonk Toekennings; hy ontvang 'n toekenning vanaf Vaal Music Radio as een van 2009 se top tien kunstenaars; hy ontvang die 2010 MK Award in die kategorie Beste Solo, en is vir dieselfde kategorie genomineer in 2011. Maar Vaughan se toekennings stop nie by musiek nie – in 2010 vertolk hy sy eerste hoofrol in Deon Opperman se Jock of the Bushveld, en ontvang 'n Naledi Theatre Awards nominasie as beste nuweling vir hierdie rol.Toneelspel daarna sluit in die hoofrol in Deon Opperman se TREE AAN! Die grensoorlog musiekblyspel; 'n hoofrol in die KykNet dramareeks – Hartland, en 'n hoofrol in die musiekfliek, Platteland , waarvan hy ook die temalied "Bring als wat jy het" geskryf het. En dit als in 2011. In 2012 is hy te sien in 'n hoofrol in die musiekblyspel "Lied van my hart" waarvan hy ook die temalied gekomponeer het. Vaughan is ook te sien in die 2012 reeks van "Getroud met Rugby". Vaughan sal ook in 2013 weer op die silwerdoek 'n verskyning maak. Product Info
ArtistsGardiner, VaughanAudio FormatPCM AudioBarCode6009516149733Barcode6009516149733Country South AfricaDate Released2012-08-20FormatCDGenreLocalLanguageAfrikaansMediaCDNumber of Items1Studio / LiveStudioTracks[ Disc 01 Track 01 ] Hoe Wys 'n Man Sy Hart[ Disc 01 Track 02 ] Te Veel Vir Jou Geraak[ Disc 01 Track 03 ] Jy's Daar As My Hart Val[ Disc 01 Track 04 ] Hemel Se Oe[ Disc 01 Track 05 ] n Duisend Hande[ Disc 01 Track 06 ] Hoe Se Ek Nee?[ Disc 01 Track 07 ] Die Mure Versmoor My[ Disc 01 Track 08 ] Vir Jou[ Disc 01 Track 09 ] As Ek Voor Jou Breek[ Disc 01 Track 10 ] Hartedief[ Disc 01 Track 11 ] Die Laaste Trein[ Disc 01 Track 12 ] n Man Se Gebed Reviews